**(Project idea รายโครงการ)**

**แบบสรุปโครงการแบบย่อ (Project idea)**

**แนวทางของแผนพัฒนาภาคตะวัน**

|  |  |
| --- | --- |
| **หัวข้อ** | **รายละเอียด** |
| **๑. ชื่อโครงการ** | **โครงการเพิ่มศักยภาพการผลิตโคเนื้อคุณภาพสูงภาคตะวันออกเฉียงเหนือ** |
| **๒. ความสำคัญของโครงการ หลักการและเหตุผล** | **ที่มา** นโยบายรัฐบาลพลเอก ประยุทธ์ จันทร์โอชา ซึ่งแถลงต่อสภานิติบัญญัติแห่งชาติ ข้อ 6.5 จะดูแลเกษตรกรให้มีรายได้ที่เหมาะสมด้วยวิธีการต่างๆ และข้อ 6.15 ในด้านเกษตรกรรมใน 2 เรื่องใหญ่คือการปรับโครงสร้างการผลิตสินค้าเกษตรให้สอดคล้องกับความต้องการ และสนับสนุนให้เกษตรกรให้สอดคล้องกับความคล้องต้องการกับความต้องการและสนับสนุนให้สหกรณ์ กลุ่มเกษตรกรเพิ่มบทบาทในฐานะผู้ซื้อผลผลิตจนถึงการแปรรูปและการส่งออก และยุทธศาสตร์ชาติ 20 ปี (พ.ศ.2560-2579) ยุทธศาสตร์ที่ 2 การสร้างความสามารถในการแข่งขัน ข้อ 2) ภาคการเกษตร ให้เสริมสร้างการผลิตการเกษตรให้เข้มแข็งและยั่งยืน,เพิ่มขีดความสามารถในการแข่งขันของภาคเกษตร,ส่งเสริมเกษตรกรรายย่อยให้ปรับไปสู่รูปแบบเกษตรยั่งยืนที่เป็นมิตรกับสิ่งแวดล้อม และรวมกลุ่มเกษตรกรเพื่อพัฒนาอาชีพ,พัฒนาสินค้าและอาหารที่มีศักยภาพในการแข่งขัน และสอดคล้องกับยุทธศาสตร์ที่ 9 การพัฒนาภาค เมือง และพื้นที่เศรษฐกิจ ของแผนพัฒนาเศรษฐกิจและสังคมแห่งชาติฉบับที่ 12 รวมถึงยุทธศาสตร์การพัฒนาภาคตะวันออกเฉียงเหนือ ในประเด็นยุทธศาสตร์“เพิ่มประสิทธิภาพการผลิตสินค้าเกษตรสู่มาตรฐานเกษตรอินทรีย์และอาหารปลอดภัย”  **สรุปสาระสำคัญ** สภาพปัญหา/ความต้องการ : จุดแข็งจากการวิเคราะห์ SWOT ในด้านการปศุสัตว์ของภาคตะวันออกเฉียงเหนือ พบว่าทั้ง 20 จังหวัดมีโคเนื้อเป็นผลิตภัณฑ์ทางการเกษตรที่สำคัญ ประกอบกับยุทธศาสตร์การพัฒนาภาคตะวันออกเฉียงเหนือ ในประเด็นยุทธศาสตร์”เพิ่มประสิทธิภาพการผลิตสินค้าเกษตรสู่มาตรฐานเกษตรอินทรีย์และอาหารปลอดภัย”ก็ได้กำหนดให้พื้นที่ภาคตะวันออกเฉียงเหนือเป็นแหล่งผลิตโคเนื้อคุณภาพสูง การผลิตโคเนื้อคุณภาพของภาคตะวันออกเฉียงเหนือเป็นที่รู้จักและยอมรับกันทั่วประเทศ ตลาดมีความต้องการเพิ่มมากขึ้นอย่างต่อเนื่อง แต่ในสภาพปัจจุบันปัญหาลูกโคเนื้อซึ่งเป็นต้นน้ำที่จะนำเข้าสู่กระบวนการขุนยังมีไม่พียงพอกับความต้องการของพื้นที กล่าวคือสามารถผลิตได้ปีละประมาณ 6,000 ตัว ขณะที่ความต้องการของตลาดมีอยู่ประมาณ 15,000-20,000 ตัว ซึ่งต้องใช้แม่โคพื้นฐานในการผลิตลูกโคดังกล่าวปีละ 50,000-53,400 ตัว ทำให้ต้องเสียค่าใช้จ่ายในการเดินทางไปหาซื้อและขนส่งลูกโคเนื้อจากต่างพื้นที่ต่างๆ ทั่วประเทศมาขุนในพื้นที่ และหาซื้อยากขึ้นเนื่องจากปริมาณโคเนื้อเริ่มขาดแคลนเพราะมีการกว้านซื้อเพื่อส่งออกต่างประเทศมากขึ้น จึงจำเป็นต้องเร่งการผลิตทั้งในส่วนของแม่โคทดแทน และลูกโคต้นน้ำในการเลี้ยงขุน และปัญหาการลดลงของจำนวนโคในพื้นที่อีกส่วนหนึ่งมาจากพื้นที่เลี้ยงสัตว์ลดลง เนื่องจากเกษตรกรหันไปใช้พื้นที่ในการปลูกพืชเศรษฐกิจอื่นตลอดจนการใช้สารเคมีที่มีอันตรายต่อสัตว์ในการปลูกพืช ทำให้ไม่สามารถเลี้ยงโคได้ เป็นผลให้เกิดแรงจูงใจในการลักลอบนำเข้าเนื้อโคแช่แข็ง รวมถึงโคมีชีวิตตามแนวชายแดนจากประเทศเพื่อนบ้าน ทำให้เกิดความเสี่ยงต่อการนำโรคระบาดสัตว์เข้ามาในประเทศ ทำให้เสียงบประมาณในการควบคุมกำจัดโรค เกิดความสูญเสียด้านเศรษฐกิจโดยเฉพาะเมื่อต้องเข้าสู่การแข่งขันตามข้อตกลง FTA กับประเทศคู่ค้า  **ความเร่งด่วน** : (ระบุระดับความจำเป็นเร่งด่วน) ...ความจำเป็นที่ต้องดำเนินการโครงการนี้เพราะผู้บริโภคมีความต้องการบริโภคเนื้อโคคุณภาเพิ่มขึ้น แต่ลูกโคสำหรับขุนขาดแคลน ประกอบกับการเลี้ยงโคเนื้อมีต้นทุนสูง กำไรลดลง มีการแข่งขันด้านการผลิต การแปรรูป การตลาดโคเนื้อทั้งในและต่างประเทศมีมากขึ้น หากไม่ดำเนินโครงการจะสร้างความเสียหาย เกษตรกรสูญเสียความสามารถในกรแข่งขัน เสียโอกาสทางด้านเศรษฐกิจในการประกอบอาชีพของเกษตรกรและอาจเกิดภาวะขาดแคลนเนื้อโคตลอดจนปัญหาราคาเนื้อโคแพงขึ้นมากจนทำให้ประชาชนผู้บริโภคเดือดร้อน นอกจากนี้มูลสัตว์ยังสามารถนำมาเป็นปุ๋ย ที่ช่วยลดต้นทุนการปลูกพืชของเกษตรกร ช่วยสนับสนุนการประกอบอาชีพตามหลักปรัชญาของเศรษฐกิจพอเพียง เป็นส่วนหนึ่งของเกษตรกรรมยั่งยืน |
| **หัวข้อ** | **รายละเอียด** |
| **๓. วัตถุประสงค์ของโครงการ** | 1. เพื่อส่งเสริมการเพิ่มประสิทธิภาพและลดต้นทุนการผลิตสินค้าคุณภาพ ของเกษตรกร  2. เพื่อเพิ่มผลผลิตเนื้อโคที่มีคุณภาพปลอดภัย ได้มาตรฐาน และเป็นมิตรกับสิ่งแวดล้อม  ๓. เพื่อส่งเสริมการตลาด/ช่องทางจำหน่ายให้กลุ่มจังหวัดภาคตะวัดออกเฉียงเหนือเป็นศูนย์กระจายสินค้าโคเนื้อคุณภาพสู่ตลาดภายในประเทศและต่างประเทศ  ๔. เพื่อเพิ่มพูนรายได้และพัฒนาอาชีพให้เกษตรกรอย่างยั่งยืน |
| **4. ตัวชี้วัดความสำเร็จของโครงการ** | 1. จำนวนฟาร์มเกษตรกรได้รับการพัฒนาเป็นฟาร์มมารฐาน GAP จำนวน 741 ฟาร์ม  2. จำนวนแม่พันธุ์โคเนื้อได้รับการผสมเทียมโคเนื้อคุณภาพสูง จำนวน 20,000 ตัว  3. ลดพื้นที่ปลูกพืชในพื้นที่ไม่เหมาะสมมาเลี้ยงโคเนื้อคุณภาพสูงไม่น้อยกว่า 10,000 ไร่  4. โรงแปรรูปพัฒนาผลิตภัณฑ์จากเนื้อโคได้รับการรับรอง GMP และ อย. จำนวน 1 แห่ง |
| **5. ผลผลิต/ผลลัพธ์** | **ผลผลิต**  1.เกษตรกรมีความรู้ด้านการเลี้ยงโคที่มีคุณภาพและมีน้ำเชื้อเพียงพอในการผสมเทียมให้ได้สายพันธุ์ที่ต้องการเพิ่มมากขึ้น  2. เกษตรกรมีพืชอาหารสัตว์ราคาถูกไว้ใช้ได้ตลอดปี ไม่ขาดแคลนในฤดูแล้งหรือภาวะเกิดภัยพิบัติ  ๓. สินค้าจากเนื้อโคคุณภาพสูงมีบรรจุภัณฑ์ที่น่าสนใจของผู้บริโภค  ๔. จังหวัดในภาคตะวันออกเฉียงเหนือมี Brand สินค้าจากเนื้อโคคุณภาพมากชึ้น  ๕. สินค้าจากเนื้อโคคุณภาพสูงจากภาคตะวันออกเฉียงเหนือเป็นที่รู้จักกว้างขวางมากขึ้น  **ผลลัพธ์**  1. เกษตรกรหันมาเลี้ยงโคเนื้อเพื่อขึ้น/จำนวนโคเนื้อเพิ่มขึ้น  2. เกษตรกรสามารถใช้พื้นที่ในการเลี้ยงโคเนื้อลดลง ลดระยะเวลาที่ใช้เลี้ยงสัตว์ในแต่ละวันลง  ๓. ผู้บริโภคหันมาบริโภคเนื้อโคคุณภาพสูงที่ผลิตในประเทศมากขึ้น  ๔. สินค้าจากเนื้อโคคุณภาพสูงจากภาคตะวันออกเฉียงเหนือมีช่องทางจำหน่ายได้มากขึ้นและกว้างขวางมากขึ้น |
| **6. ความเชื่อมโยงกับยุทธศาสตร์**  - ยุทธศาสตร์ชาติระยะ 20 ปี  - แผนพัฒนาเศรษฐกิจและสังคมแห่งชาติ ฉบับที่ 12  - แผนพัฒนาภาค | **ประเด็นยุทธศาสตร์ที่ ๒** การสร้างความสามารถในการแข่งขัน ข้อ 2.3) ภาคการเกษตร ให้เสริมสร้างการผลิตการเกษตรให้เข้มแข็งและยั่งยืน,เพิ่มขีดความสามารถในการแข่งขันของภาคเกษตร,ส่งเสริมเกษตรกรรายย่อยให้ปรับไปสู่รูปแบบเกษตรยั่งยืนที่เป็นมิตรกับสิ่งแวดล้อม และรวมกลุ่มเกษตรกรเพื่อพัฒนาอาชีพ,พัฒนาสินค้าและอาหารที่มีศักยภาพในการแข่งขัน  **ประเด็นยุทธศาสตร์ที่ ๓** การสร้างความเข้มแข็งทางเศรษฐกิจและแข่งขันได้อย่างยั่งยืน  **ประเด็นยุทธศาสตร์ที่ ๙** การพัฒนาภาค เมือง และพื้นที่เศรษฐกิจ ประเด็นยุทธศาสตร์ “เพิ่มประสิทธิภาพการผลิตสินค้าเกษตรสู่มาตรฐานเกษตรอินทรีย์และอาหารปลอดภัย” กำหนดให้พื้นที่ภาคตะวันออกเฉียงเหนือเป็นแหล่งผลิตโคเนื้อคุณภาพสูง  **ประเด็นยุทธศาสตร์** การพัฒนาภาคตะวันออกเฉียงเหนือ ในประเด็นยุทธศาสตร์“เพิ่มประสิทธิภาพการผลิตสินค้าเกษตรสู่มาตรฐานเกษตรอินทรีย์ |
| **หัวข้อ** | **รายละเอียด** |
| **7. ระยะเวลา** | ตุลาคม 2560 - กันยายน 2561 |
| 1. **กิจกรรมหลักของโครงการ** | **ต้นทาง > เพิ่มศักยภาพการผลิต**  1.1 กิจกรรมหลักที่ 1 : เพิ่มประสิทธิภาพการผลิตโคเนื้อ  จำนวน 426.2644 ล้านบาท  1.2 กิจกรรมหลักที่ 2 : เพิ่มประสิทธิภาพการผลิตด้วยวิธีการผสมเทียม จำนวน 29.2790 ล้านบาท (ส่งเสริม สนับสนุน ใช้วัสดุเหลือใช้และผลพลอยได้จากอุตสาหกรรมการเกษตร  1.3 กิจกรรมหลักที่ 3 : พัฒนาความมั่นคงทางอาหารสัตว์  จำนวน 107.6355 ล้านบาท  **กลางทาง > ยกระดับคุณภาพการผลิตสู่มาตรฐาน**  1.4 กิจกรรมหลักที่ 4 : พัฒนาฟาร์มโคเนื้อมาตรฐาน GAP  จำนวน 29.6400 ล้านบาท (สร้างผลผลิตและแปรรูปผลิตภัณฑ์เนื้อโคขุนคุณภาพมาตรฐาน GMP และฮาลาล)  1.5 กิจกรรมหลักที่ 5 : พัฒนาการแปรรูป/บรรจุภัณฑ์สินค้าเนื้อโคขุน  จำนวน 31.7571 ล้านบาท  **ปลายทาง > ส่งเสริมและพัฒนาการตลาด**  1.6 กิจกรรมหลักที่ 6 : พัฒนาการสร้าง Brand สินค้าเนื้อโคขุน   จำนวน 3.0000 ล้านบาท  1.7 กิจกรรมหลักที่ 7 : ส่งเสริมและพัฒนาการตลาด  จำนวน 30.0000 ล้านบาท |
| **8.1 กิจกรรมหลักที่**  งบประมาณ  ผู้รับผิดชอบ  หน่วยงานที่เกี่ยวข้อง | งบประมาณทั้งสิ้น 657.5760 ล้านบาท  1. สำนักงานปศุสัตว์เขต 4 **เจ้าภาพกลุ่มภาคตะวันออกเฉียงเหนือ**  2. สำนักงานปศุสัตว์จังหวัดชัยภูมิ **ผู้ช่วยกลุ่มภาคตะวันออกเฉียงเหนือ**  3. กองส่งเสริมและพัฒนาการปศุสัตว์ กรมปศุสัตว์ **เจ้าภาพส่วนกลาง**  4. มหาวิทยาลัยเกษตรศาสตร์ (วิทยาเขตเฉลิมพระเกียรติสกลนคร)  5. สำนักงานพาณิชย์จังหวัดสกลนคร  1. สำนักงานปศุสัตว์นครราชสีมา  3. สำนักงานปศุสัตว์จังหวัดบุรีรัมย์  4. สำนักงานปศุสัตว์จังหวัดสุรินทร์  5. สำนักงานปศุสัตว์จังหวัดอุบลราชธานี  6. สำนักงานปศุสัตว์จังหวัดศรีษะเกษ  7. สำนักงานปศุสัตว์จังหวัดยโสธร  8. สำนักงานปศุสัตว์จังหวัดอำนาจเจริญ  9. สำนักงานปศุสัตว์จังหวัดร้อยเอ็ด  10. สำนักงานปศุสัตว์จังหวัดขอนแก่น  11. สำนักงานปศุสัตว์จังหวัดมหาสารคาม  12. สำนักงานปศุสัตว์จังหวัดกาฬสินธุ์  13. สำนักงานปศุสัตว์จังหวัดอุดรธานี  14. สำนักงานปศุสัตว์จังหวัดเลย  15. สำนักงานปศุสัตว์จังหวัดหนองบัวลำภู  16. สำนักงานปศุสัตว์จังหวัดหนองคาย  17. สำนักงานปศุสัตว์จังหวัดบึงกาฬ  18. สำนักงานปศุสัตว์จังหวัดสกลนคร  19. สำนักงานปศุสัตว์จังหวัดนครพนม  20. สำนักงานปศุสัตว์จังหวัดมุกดาหาร |